**SVEUČILIŠTE U ZAGREBU FAKULTET ŠUMARSTVA I DRVNE TEHNOLOGIJE**

**SVETOŠIMUNSKA 25**

**10000 ZAGREB**

**OIB: 07699719217**

**RKP: 01896**

**OBRAZLOŽENJE OPĆEG DIJELA FINANCIJSKOG PLANA ZA 2024.-2026. GODINU**

**PRIHODI I PRIMICI**

Ukupno planirani prihodi za 2024. godinu iznose 11.178.275 eura. Najveći dio prihoda odnosi se na izvore: 11-sredstva proračuna i 31-vlastita sredstva.

Predviđen je rast u 2025. i blagi pad u 2026. godini u odnosu na 2024. godinu. U 2025. godini ukupno planirani prihodi iznose 15.844.562 eura a u 2026. godini iznose 10.949.931 eura.

Ukupno planirani primici od financijske imovine i zaduživanja na izvoru 81-namjenski primitak NPOO za 2024. godinu iznosi 4.951.229 eura, za 2025. godinu 4.418.867 eura i za 2026. godinu 823.777 eura. Sredstva su namijenjena za cjelovitu obnovu IV paviljona FŠDT stradalog u potresu. Ukupno planirani primici od financijske imovine i zaduživanja utvrđeni su na temelju limita dostavljenih od Ministarstva znanosti i obrazovanja odnosno Sveučilišta u Zagrebu.

Na izvoru 11 planirani prihodi iznose 7.025.908 eura, utvrđeni su na temelju limita dostavljenih od Ministarstva znanosti i obrazovanja odnosno Sveučilišta u Zagrebu. Iznos planiranog prihoda za 2025. iznosi 12.007.304 eura a za 2026. iznosi 7.510.777 eura.

Na izvoru 31 planirani prihodi za 2024. iznose 2.680.632 eura. Planirani su prema izvršenju 2023. godine, a odnose se na obavljanje gospodarske i stručne djelatnosti, izrade projekata za gospodarstvo, najam prostora, organiziranje konferencija, stručnih seminara, prodaju proizvoda i knjiga. Predviđen je blagi rast u 2025. i blagi pad 2026. u odnosu na 2024. godinu.

Na izvoru 43 planirani su prihodi u iznosu 580.000 eura za 2024., 2025. i 2026. godinu. Prihodi se odnose na participacije od školarina za preddiplomski, diplomski i poslijediplomski doktorski studij, uplate za upisnine i ostale naknade propisane Odlukom dekana, te sudjelovanje županije i gradova za financiranje stručnog studija DT.

Na izvoru 52 planirani su prihodi za 2024. godinu u iznosu od 464.735 eura. Prihodi se odnose na projekte EU na kojima je uplatitelj Ministarstvo poljoprivrede, Hrvatski šumarski institut, APPRRR i Hrvatska zaklada za znanost te sufinanciranje nastave na Stručnom studiju DT od Grada Vinkovaca.

HRZZ financira znanstvene djelatnosti te rashode za doktorande i poslijedoktorande zaposlene na teret HRZZ. Prihodi u 2025. i 2026. godini se smanjuju zbog završetka određenih projekata i financiranja školovanja doktoranada i poslijedoktoranada.

Na izvoru 61 planirani prihodi u 2024. godini iznose 427.000 eura. Odnose se na namjenske donacije od neprofitnih organizacija i trgovačkih društava, koje koristimo za financiranje časopisa i organiziranje znanstvenih i stručnih skupova te partnerstva na EU projektima.

Prihodi na izvoru 61 u 2025. i 2026. godini znatno su manji zbog završetka određenih projekata.

**RASHODI I IZDACI**

Ukupni planirani rashodi za 2024. godinu iznose 17.078.212 eura. Najveći dio rashoda odnosi se na izvore: 11-sredstva proračuna, 31-vlastita sredstva i 81- sredstva za cjelovitu obnovu zgrada stradalih u potresu 2020. godine, namijenjena za cjelovitu obnovu IV paviljona FŠDT koja predstavljaju veliki dio ukupnih rashoda.

Predviđen je rast u 2025. i pad u 2026. godini u odnosu na 2024. godinu. Planirani rashodi u 2024. iznose 20.836.287 eura a u 2026. godini iznose 12.726.716 eura.

Na izvoru 11 planirani rashodi za 2024. iznose 7.025.908 eura, utvrđeni su na temelju limita dostavljenih od Ministarstva znanosti i obrazovanja odnosno Sveučilišta u Zagrebu. Najveći dio namijenjen je za rashode za zaposlene te pokrivanje dijela materijalnih rashoda za normalno funkcioniranje Fakulteta. Iznos planiranih rashoda za 2025. iznosi 12.007.304 eura a za 2026. iznosi 7.510.777 eura.

Na izvoru 31 planirani rashodi za 2024. iznose 3.544.050 eura. Najvećim dijelom rashodi se odnose na pokrivanje troškova kod provođenja gospodarske djelatnosti i stručnih projekata te čine značajan udio u financijskom planu. U 2024. i 2025. godini planira se blagi pad rashoda.

Na izvoru 43 planirani rashodi u 2024. godini iznose 630.290 eura. Najveći dio rashoda odnosi se na materijalne rashode i nabavu dugotrajne imovine. U 2025. i 2026. godini planirani su rashodi u istom iznosu.

Na izvoru 52 planirani rashodi za 2024. iznose 464.735 eura. Najvećim dijelom se odnose na materijalne rashode i rashode za dugotrajnu imovinu za provođenje projekata, te na rashode za zaposlene na projektima Hrvatske zaklade za znanost. Rashodi u 2025. i 2026. godini su manji zbog završetka određenih projekata i financiranja školovanja doktoranada i poslijedoktoranada.

Na izvoru 61 planirani rashodi za 2024. godinu iznose 462.000 eura a odnose se na provođenje aktivnosti namjenskih donacija i znanstvenih projekata koje financiraju trgovačka društava i neprofitne organizacije. Planirani rashodi u 2025. i 2026. godini znatno su manji zbog završetka određenih znanstvenih projekata.

**PRIJENOS SREDSTAVA IZ PRETHODNE U SLIJEDEĆU GODINU**

Donos planiranih sredstava u 2024. godinu iznosi 2.885.000 eura. Najveći dio se odnosi na izvor 31 donos prihoda od gospodarske djelatnosti koji iznosi 2.500.000 eura. Namjenjen je za plaćanje rashoda nastalih u 2023. godini koji će se podmiriti tijekom 2024. godine.

Odnos sredstava u 2025. godinu iznosi 1.936.292 eura. a večim dijelom se odnosi na plaćanje nastalih rashoda koji će biti plaćeni u 2025. godini. Najveći dio se odnosi na izvor 31 odnos prihoda od gospodarske djelatnosti koji iznosi 1.636.582 eura.

Planirani donosi i odnosi sredstava na izvoru 43 i 61 najvećim dijelom se odnose na projekte u tijeku koji rashode po izvještajnom razdoblju imaju još sljedeće (jedne ili dvije) godine.

**UKUPNE I DOSPIJELE OBVEZE**

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 799.008,96 eura | 799.416,95 eura |
| Dospjele obveze |  30.831,05 eura |  0  |

Stanje ukupnih obveza Fakulteta šumarstva i drvne tehnologije na dan 31.12.2022. iznosi 799.008,96 eura, a stanje obveza na dan 30.06.2023. iznosi 799.416,95 eura.

Zagreb, 12. prosinca 2023.

 Dekan:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prof.dr.sc. Josip Margaletić